**Projektas**

|  |
| --- |
| **PLUNGĖS RAJONO SAVIVALDYBĖS**  **TARYBA** |
| **SPRENDIMAS** |
| **DĖL įgaliojimo dalyvauti VšĮ Plungės**  **rajono greitosios medicinos pagalbos dalininkų susirinkime** |
|  |
| 2022 m. vasario 10 d. Nr. T1-  Plungė |

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Viešosios įstaigos Plungės rajono greitosios medicinos pagalbos įstatų, patvirtintų VšĮ Plungės rajono greitosios medicinos pagalbos 2021 m. rugpjūčio 3 d. visuotinio dalininkų susirinkimo, 7 ir 60 punktais bei atsižvelgdama į VšĮ Plungės rajono greitosios medicinos pagalbos 2022 m. vasario 3 d. raštą Nr. S-17 ,,Dėl dalininkų susirinkimo“, Plungės rajono savivaldybės taryba nusprendžia:

Įgalioti Plungės rajono savivaldybės ............................................... atstovauti Plungės rajono savivaldybei VšĮ Plungės rajono greitosios medicinos pagalbos dalininkų susirinkime, kuris vyks 2022 m. vasario 25 d. VšĮ Plungės rajono greitosios medicinos pagalbos patalpose, J. Tumo - Vaižganto g. 91, Plungėje, ir susirinkimo darbotvarkėje pateiktais klausimais balsuoti savarankiškai.

Savivaldybės meras

SUDERINTA:

Administracijos direktorius Mindaugas Kaunas

Juristas Vytautas Tumas

Kalbos tvarkytojas Algirdas Eidukaitis

Sprendimo projektą rengė savivaldybės gydytoja Oresta Gerulskienė

**SAVIVALDYBĖS GYDYTOJAS**

**AIŠKINAMASIS RAŠTAS**

**PRIE SPRENDIMO PROJEKTO**

**„DĖL įgaliojimo dalyvauti VšĮ Plungės**

**rajono greitosios medicinos pagalbos dalininkų susirinkime“**

2022 m. vasario 3 d.

Plungė

**1. Parengto teisės akto projekto tikslai.** Vadovaujantis Lietuvos Respublikos vietos savivaldos įstatymo 16 straipsnio 4 dalimi, Viešosios įstaigos Plungės rajono greitosios medicinos pagalbos įstatų, patvirtintų VšĮ Plungės rajono greitosios medicinos pagalbos 2021 m. rugpjūčio 3 d. visuotinio dalininkų susirinkimo, 7 ir 60 punktais bei atsižvelgiant į VšĮ Plungės rajono greitosios medicinos pagalbos 2020 m. vasario 3 d. raštą Nr.S-17 ,,Dėl dalininkų susirinkimo“, rengiamas šis projektas.

**2.** **Kaip šiuo metu yra sprendžiami projekte aptarti klausimai.** Įstaigos dalininkai – Plungės rajono savivaldybė ir Rietavo savivaldybė. Dalininkų (savininkų) teises ir pareigas įgyvendinančios institucijos – Plungės rajono savivaldybės ir Rietavo savivaldybės tarybos. Viešosios įstaigos vadovas skiriamas, atleidžiamas, jo atlyginimas ir pareiginiai nuostatai yra nustatomi, jis skatinamas bei drausminės nuobaudos jam skiriamos viešosios įstaigos visuotinio dalininkų susirinkimo sprendimu. Visuotinis dalininkų susirinkimas paskiria atsakingą asmenį, kuris įgyvendina kitas funkcijas (sudaro ir nutraukia darbo sutartį, išleidžia atostogų ir į komandiruotes ir pan.), susijusias su Įstaigos direktoriaus darbo santykiais.

**3. Kodėl būtina priimti sprendimą, kokių pozityvių rezultatų laukiama.** Plungės rajono savivaldybės taryba deleguos atstovą į VšĮ Plungės rajono greitosios medicinos pagalbosdalininkų susirinkimą, kuris svarstys vadovo atlyginimo klausimą bei kitus klausimus.

**4. Siūlomos teisinio reguliavimo nuostatos.**

Plungės rajono savivaldybės taryba deleguos atstovą į VšĮ Plungės rajono greitosios medicinos pagalbosdalininkų susirinkimą.

**5. Pateikti skaičiavimai, išlaidų sąmatos, nurodyti finansavimo šaltiniai.**

Sprendimui įgyvendinti lėšų nereikės.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.**

Nėra.

**7. Kokios korupcijos pasireiškimo tikimybės, priėmus šį sprendimą.**

Korupcijos pasireiškimo tikimybės, priėmus šį sprendimą, nėra.

**8. Nurodyti, kieno iniciatyva sprendimo projektas yra parengtas.**

Projektas rengtas atsižvelgiant į norminius teisės aktus.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijos, skyriams, organizacijoms ir t.t.) patvirtintas sprendimas turi būti išsiųstas.**

VšĮ Plungės rajono greitajai medicinos pagalbai.

**11. Kita svarbi informacija.**

Nėra.

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

savivaldybės gydytoja Oresta Gerulskienė